12 ตุลาคม 2564

การช่วยเหลือชุมชนในช่วงโควิด-19

เฮงเค็ล ประเทศไทย บริจาคเงินให้มูลนิธิโรงพยาบาลตากสิน เพื่อสร้างห้องความดันลบ

กรุงเทพฯ – มูลนิธิการกุศล ฟริทซ์ เฮงเค็ล สติฟตุง (Fritz Henkel Stiftung) และ เฮงเค็ล ประเทศไทย บริจาคเงินจำนวน 48,000 ยูโร (1.7 ล้านบาท) ให้กับมูลนิธิโรงพยาบาลตากสิน เพื่อสร้างห้องความดันลบ (negative pressure room) หรือที่เรียกว่าห้องแยกเชื้อ สำหรับการรักษาผู้ป่วยติดเชื้อโควิด-19 นอกจากนี้บริษัทฯ ยังได้บริจาคสบู่ล้างมือแอนตี้แบคทีเรียจำนวน 30,000 ก้อน ให้กับโรงพยาบาลอีกด้วย

นายแอนเดรียนโต้ จายาเปอร์นา ประธาน บริษัทเฮงเค็ล ประเทศไทย กล่าวว่า “เฮงเค็ลมุ่งมั่นที่จะสนับสนุนช่วยเหลือชุมชนในการรับมือและก้าวผ่านวิกฤตโควิด-19 ครั้งนี้ไปได้ด้วยกัน การมอบเงินบริจาคในครั้งนี้เพื่อเป็นการแสดงความขอบคุณอย่างจริงใจและสนับสนุนบุคลากรทางการแพทย์ด่านหน้าของโรงพยาบาลตากสิน ท่ามกลางวิกฤตที่ยืดเยื้อและยาวนานนี้ พวกเขาคือฮีโร่”

ในปี พ.ศ. 2563 ที่ผ่านมา พนักงานเฮงเค็ล ประเทศไทย และมูลนิธิฟริทซ์ เฮงเค็ล สติฟตุง ได้ร่วมบริจาคเงินจำนวน395,000 บาทให้กับสภากาชาดไทยเพื่อสนับสนุนบุคลากรทางการแพทย์ด่านหน้าและจัดหาอุปกรณ์ทางการแพทย์ที่จำเป็นสำหรับผู้ป่วยโควิด-19 อีกทั้งพนักงานยังร่วมบริจาคโลหิตให้กับศูนย์บริการโลหิตแห่งชาติ สภากาชาดไทย นอกจากนี้ เฮงเค็ล บิวตี้แคร์ โปรเฟสชันแนล ประเทศไทย ได้จัดส่งกล่องอาหารให้กับเจ้าหน้าที่ทางการแพทย์ที่โรงพยาบาลของรัฐสองแห่งในกรุงเทพฯ รวมทั้งแจกจ่ายเจลล้างมือให้กับพันธมิตรและคู่ค้าต่างๆ เช่น ร้านทำผม เพื่ออำนวยความสะดวกในการกลับมาเปิดให้บริการอีกครั้งอย่างปลอดภัย

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และธุรกิจบิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,000 ล้านยูโร และมีผลกำไรจากการดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายและมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน กฤษณา ปานสุนทร

เฮงเค็ล 124 คอมมิวนิเคชั่นส คอนซัลติ้ง

โทรศัพท์ +65 6424 7045 โทรศัพท์ 02 718 1886 ต่อ 216 และ 081-859-007

อีเมล [maggie.tan@henkel.com](mailto:maggie.tan@henkel.com) อีเมล [krissana@124comm.com](mailto:krissana@124comm.com)

Email: [maggie.tan@henkel.com](mailto:maggie.tan@henkel.com) Email: [krissana@124comm.com](mailto:krissana@124comm.com)